
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

14 ΝΟΕΜΒΡΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

' Εγκριση τοπικού ρυμοτομικού σχεδίου σε εκτός σχεδίου περιο¬ 
χές του Δήμου Μυτιλήνης (Ν. Λέσβου) για τον καθορισμό 


χώρων ανέγερσης Εργατικών Κατοικιών και καθορισμός 

όρων και περιορισμών δόμησης αυτών. 1 

Έγκριση πολεοδομικής μελέτης τμήματος της πολεοδομικής ενότη¬ 
τας «Λαθέα» του δήμου Αχαρνών. 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση τοπικού ρυμοτομικού σχεδίου σε εκτός σχεδίου περιοχές του Δήμου 

Μυτιλήνης (Ν. Λέσβου) για τον καθορισμό χώρων ανέγερσης Εργατικών 

Κατοικιών και καθορισμός όρουν και περιορισμών δόμησης αυτών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του Ν. 1337/83 (ΦΕΚ 33/Α) και ειδικότερα 
το άρθρο 26, όπως αντικαταστάθηκε με την παράγραφο 13 του 
άρθρου 8 του Ν. 1512/85 (ΦΕΚ 4/Α). 

2. Τις διατάξεις του Ν. Δ/τος της 17.7.1923, όπως μεταγενέστερα 
τροποποιήθηκαν και συμπληρώθηκαν και ειδικότερα το άρθρο 3. 

3. Τις διατάξεις του Ν. 1577/85 (ΦΕΚ 210/Α) και ειδικότερα τα 
άρθρα 7, 8 και 9. 

4. Τις διατάξεις του Ν. 1558/85 (ΦΕΚ 137/Α) και ειδικότερα το 
άρθρο 23 παράγρ. 1. 

5. Τις υπ’ αριθ. 273/85 και 296/85 γνωμοδοτήσεις του Δημοτικού 
Συμβουλίου Μυτιλήνης. 

6. Τις υπ’ αριθ. 559/85 και 612/85 γνωμοδοτήσεις του Κεντρικού 
Συμβουλίου Χωροταξίας, Οικισμού και Περιβάλλοντος. 

7. Την υπ’ αριθ. 534/1986 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

Εγκρίνεται τοπικό ρυμοτομικό σχέδιο στις εκτός σχεδίου περιοχές 
Βοστάνειου Νοσοκομείου και Ακαδημίας του Δήμου Μυτιλήνης (Ν. 
Λέσβου ) για την εκτέλεση επειγόντων στεγαστικών προγραμμάτων 
του Οργανισμού Εργατικής Κατοικίας με την ονομασία «ΜΥΤΙΛΗΝΗ 
VI» και «ΜΥΤΙΛΗΝΗ νίΐ»αντίστοιχα με τη δημιουργία α) των υπ’ 
αριθ. 1, 2, 3, 4, 5, 6, 7 και 8 οικοδομικών τετραγώνων σε κάθε 
οικισμό, β) οδών, πλατείας, χώρου βόλλεϋ, χώρων στάθμευσης αυτοκι¬ 
νήτων, χώρου παιδικής χαράς στον οικισμό «ΜΥΤΙΛΗΝΗ VI» και γ) 
οδών, κοινοχρήστου χώρου, χώρου παιδικής χαράς, πλατείας, χώρου 
βιολογικού καθαρισμού και χώρων στάθμευσης αυτοκινήτων στον οικι¬ 
σμό «ΜΥΤΙΛΗΝΗ VII» όπως οι ρυθμίσεις αυτές φαίνονται στα δύο 
χρωματισμένα σχετικά πρωτότυπα διαγράμματα σε κλίμακα 1:500 


που θεωρήθηκαν από τον Προϊστάμενο της Δ/νσης Πολεοδομικών 
Εφαρμογών με την υπ’ αριθ. 60974/1986 πράξη του και που συνο¬ 
πτικά τους αντίτυπά δημοσιεύονται με το παρόν διάταγμα. 

Άρθρο 2. 

Οι όροι και περιορισμοί δόμησης των οικοδομικών τετραγώνων που 
καθορίζονται με το άρθρο 1 του παρόντος ορίζονται ως εξής: 

Οικισμός «ΜΥΤΙΛΗΝΗ \νΐ». 

1. Για τα Ο.Τ. 1, 2, 3, 5, 6, 7, 8 τα οποία προορίζονται για την 
ανέγερση κατοικιών και βρεφονηπιακού σταθμού: 

α) Μέγιστο ποσοστό κάλυψης σαράντα τοις εκατό (40%) της επιφά¬ 
νειας κάθε οικοδομικού τετραγώνου. 

β) Μέγιστος συντελεστής δόμησης επτά δέκατα (0,7) για κάθε Ο.Τ. 

γ) Μέγιστο ύψος κτιρίων συμπεριλαμβανομένης και της στέγης οκτώ 
και μισό (8,50) μέτρα. 

2. Για το Ο.Τ. 4 που προορίζεται για την ανέγερση καταστημάτων 
και αίθουσας συγκεντρώσεως ορίζεται: 

α) Μέγιστο ποσοστό κάλυψης σαράντα τοις εκατό (40%) της επιφανειάς 
του χώρου. 

β) Μέγιστος συντελεστής δόμησης τέσσερα δέκατα (0,4). 

γ) Μέγιστο ύψος κτιρίων συμπεριλαμβανομένης και της στέγης πέντε 
και μισό (5.50) μέτρα. 

Οικισμός «ΜΥΤΙΛΗΝΗ VII». 

1. Για τα Ο.Τ. 1, 2, 3, 4, 5, 7 και 8 τα οποία προορίζονται για την 
ανέγερση κατοικιών: 

α) Μέγιστο ποσοστο κάλυψης σαράντα τοις εκατό (40%) της επιφά¬ 
νειας κάθε οικοδομικού τετραγώνου. 

β) Μέγιστος συντελεστής δόμησης έξη δέκατα (0,6) για κάθε Ο.Τ. 

γ) Μέγιστο ύψος κτιρίων συμπεριλαμβανομένης και της στέγης οκτώ 
και μισό (8,50) μέτρα. 

2. Για το Ο.Τ. 6 το οποίο προορίζεται για την ανέγερση καταστημάτων 
ορίζεται: > 

α) Μέγιστο ποσοστό κάλυψης σαράντα τοις εκατό (40%) της επιφάνειας 
του χώρου. 

β) Μέγιστος συντελεστής δόμησης τέσσερα δέκατα (0,4). 

γ) Μέγιστο ύψος των κτιρίων συμπεριλαμβανομένης και της στέ¬ 
γης πέντε και μισό (5,50) μέτρα. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 23 Σεπτεμβρίου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

( 2 ) 

Έγκριση πολεοδομικής μελέτης τμήματος της πολεοδομικής ενότη¬ 
τας «Λαθέα» του δήμου Αχαρνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του Ν. 1337/83 (ΦΕΚ 33/Α), όπως τροποποιήθηκε 
με το Ν. 1512/85 (ΦΕΚ 4/Α) και ειδικότερα τα άρθρα 6 (παρ. 1, 4, 5 
και 6), 7(παρ. 1,2, και 4), 10(παρ. 1), 11(παρ. 5) και 43(παρ. 3 και 10). 

2. Τις διατάξεις του Ν. Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3 και 9. 

3. Τις διατάξεις του Ν. 1577/1985 (ΦΕΚ 210/Α) και ειδικότερα 
τα άρθρα 6 (παρ. 1), 7, 8, και 9. 

4. Τις διατάξεις του Ν. 1558/85 (ΦΕΚ 137/Α) και ειδικότερα το 
άρθρο 23 παρ. 1. 

5. Την υπ’ αριθ. 19658/841/14.4.83 απόφαση του Υπουργού Χωρο¬ 
ταξίας, Οικισμού και Περιβάλλοντος (ΦΕΚ 154/Δ/83 διόρθωση ΦΕΚ 
457/Δ/84). 

6. Τη υπ’ αριθ. 56318/2475/1986 απόφαση του Υπουργού 
Περιβάλλοντος, Χωροταξίας και Δημοσίων Έργων «Χαρακτηρι¬ 
σμός ως πυκνοδομημένου τμήματος της πολεοδομικής ενότητας 
«Λαθέα» του δήμου Αχαρνών (Αττικής)». 

7. Την υπ’ αριθ. 56319/2476/1986 απόφαση του Υπουργού Περιβάλ¬ 
λοντος, Χωροταξίας και Δημοσίων Έργων «Έγκριση πολεοδομικής προμε¬ 
λέτης της πολεοδομικής ενότητας «Λαθέα» του δήμου Αχαρνών (Αττικής)». 

8. Τις υπ’ αριθ. 1, 27/1984, 289, 351, 355, 360, 366/1985 
και 53/1986 γνωμοδοτήσεις του δημοτικού συμβουλίου Αχαρνών. 

9. Την υπ’ αριθ. 1/6η συν/19.3.1986 γνωμοδότηση του Συμβου¬ 
λίου Χωροταξίας, Οικισμού και Περιβάλλοντος Νομού Αττικής. 

10. Την υπ’ αριθ. 568/1986 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

Εγκρίνεται το πολεοδομικό σχέδιο της περιοχής «Λαθέα Α», η οποία 
αποτελεί τμήμα της πολεοδομικής ενότητας «Λαθέα» του δήμου Αχαρ¬ 
νών (Αττικής) και που τμήμα της έχει χαρακτηρισθεί ως πυκνοδομη- 
μένο με την υπ’ αριθ. 56318/2475/1986 απόφαση του Υπουργού 
Περιβάλλοντος Χωροταξίας και Δημοσίων Έργων, με τον καθορισμό 
οικοδομήσιμων χώρων, οδών, πεζοδρόμων, κοινοχρήστων, αθλητικών 
χώρων, χώρων πλατειών — εκκλησιών, παιδικής χαράς, βρεφονηπια¬ 
κού σταθμού, νηπιαγωγείου, δημοτικού σχολείου — γυμνασίου, δημοτι¬ 
κού σχολείου, βρεφονηπιακού σταθμού — παιδικής χαράς, δημοτικού 
σχολείου — νηπιαγωγείου, χώρων στάθμευσης αυτοκινήτων (Ρ), πάρ¬ 
κου πόλης, χώρου γυμνασίου - λυκείου, πάρκου, πλατείας, σταδίου 
— γυμναστηρίων — γηπέδων στάθμευσης, πολιτιστικού κέντρου — 
πλατειάς, τοπικού εμπορικού κέντρου — πρασίνου - αναψυχής — εξυ¬ 
πηρετήσεων — στάθμευσης, όπως οι παραπάνω ρυμθίσεις φαίνονται 
στα τρία (3) σχετικά πρωτότυπα διαγράμματα σε κλίμακα 1:1000 
που θεωρήθηκαν από τον Προϊστάμενο της Δ/νσης Πολεοδομικών 
Εφαρμογών με την υπ’ αρ. 64866/1986 πράξη του και που συνοπτικά 
τους αντίτυπα δημοσιεύονται με το παρόν διάταγμα. 

Άρθρο 2. 

Η περιοχή της οποίας το πολεοδομικό σχέδιο εγκρίνεται με το άρθρο 
1 του παρόντος, υπάγεται ως προς την εισφορά σε γη στις διατάξεις 
των παρ. 4 και επόμενες του άρθρου 8 του Ν. 1337/83. 

Άρθρο 3. 

Εγκρίνεται όπως διατυπώνεται στα επόμενα άρθρα ο πολεοδομικός 
κανονισμός της περιοχής «Λαθέα Α» του δήμου Αχαρνών, της οποίας 
το πολεοδομικό σχέδιο εγκρίνεται με το άρθρο 1 του παρόντος. 

Άρθρο 4. 

1. Στην παραπάνω περιοχή καθορίζονται Ζώνη Κοινωνικού Συ¬ 
ντελεστή (οικοδομικά τετράγωνα 51, 53), Ζώνη Ενεργού Πολεοδο¬ 
μίας (οικοδομικά τετράγωνα 01, 57, 76, 91, 96, 100) και Ζώνη 


Ειδικών Κινήτρων (οικοδομικά τετράγωνα 50, 52, 54, 81, 82) 
όπως φαίνονται περικλειόμενες με τις ενδείξεις ΖΚΣ, ΖΕΠ και ΖΕΚ 
αντίστοιχα στα σχετικά διαγράμματα. 

2. Στη Ζώνη Κοινωνικού Συντελεστή (ΖΚΣ) καθορίζεται δεύτερος 
αυξημένος συντελεστής 1,40 για την εφαρμογή των κατ’ άρθρο 6 παρ. 
6 του Ν. 1337/83 προγραμμάτων. 

Άρθρο 5. 

1. Στους οικοδομήσιμους χώρους που χαρακτηρίζονται με το στοιχείο Βτ 
επιτρέπονται οι χρήσεις μη οχλουσών βιοτεχνιών και χονδρεμπορίου. 

2. Στους οικοδομήσιμους χώρους που χαρακτηρίζονται στα δια¬ 
γράμματα με το στοιχείο Α επιτρέπεται η χρήση αμιγούς κατοικίας 
και στους υπόλοιπους οικοδομήσιμους χώρους η χρήση γενικής 
κατοικίας όπως οι χρήσεις αυτές προσδιορίζονται με τα άρθρα 4 
και 5 αντίστοιχα του Π. Δ/τος 81/80. 

Άρθρο 6. 

Στο πρόσωπο των οικοπέδων οικοδομημένων ή μη επιβάλλεται προκή¬ 
πιο πλάτους δύο (2), τριών (3), τεσσάρων (4), πέντε (5), έξι (6), οκτώ 
(8) και δέκα (10) μέτρων, όπως φαίνεται στα ίδια διαγράμματα. 

Άρθρο 7. 

Τα ελάχιστα όρια εμβαδού και προσώπου των οικοπέδων και οι 
λοιποί όροι και περιορισμοί δόμησης ορίζονται ως εξής: 

1. Ελάχιστο πρόσωπο: δέκα (10) μέτρα. 

Ελάχιστο εμβαδόν: τετρακόσια (400) μ 2 . 

2. Κατά παρέκκλιση των διατάξεων της προηγουμένης παραγρά¬ 
φου θεωρούνται άρτια και οικοδομήσιμα τα οικόπεδα α) εφόσον κατά 
τη δημοσίευση του παρόντος έχουν: 

Ελάχιστο πρόσωπο: έξι (6) μέτρα. 

Ελάχιστο εμβαδόν: εκατό (100) τ.μ. και β) με όποιες διαστάσεις 
εμφανίζονται στην πράξη εφαρμογής μετά την έγκριση της οριστικής 
πράξης εφαρμογής της πολεοδομικής μελέτης. 

3. Επιπλέον των διατάξεων των παρ. 1 και 2 του παρόντος τα οικόπεδα 
θεωρούνται άρτια και οικοδομήσιμα εφόσον μέσα σ’ αυτά εγγράφεται κάτοψη 
κτιρίου με ελάχιστη επιφάνεια 50 μ 2 και ελάχιστη διάσταση πέντε (5) μέτρα. 

4. Μέγιστο ποσοτό κάλυψης, για τα κατά κανόνα άρτια οικόπεδα 
πενήντα τοις εκατό (50%) και για τα κατά παρέκκλιση άρτια οικόπεδα 
εξήντα τοις εκατό (60%) της επιφάνειας τους. 

5. Συντελεστής δόμησης: οκτώ δέκατα (0,8). 

5. Συντελεστής δόμησης: οκτώ δέκατα (0,8). 

6. Κατ’ εξαίρεση των προηγουμένων παραγράφων 4 και 5 
ορίζεται συντελεστής δόμησης ένα και είκοσι εκατοστά (1,20) και 
μέγιστο ποσοτό κάλυψης εβδομήντα τοις εκατό (70%) για οικό¬ 
πεδα εμβαδού μικρότερου των 150 μ 2 εφόσον η συνολική επιφάνεια 
ορόφων δεν υπερβαίνει τα 120 μ 2 . Η εξαίρεση αυτή έχει εφαρμογή 
μόνο σε οικόπεδα που έχουν προκόψει από κατάτμηση μέχρι την 
10.3.1982 αφού αφαιρεθεί το εμβαδόν της εισφοράς σε γη που 
καθορίζεται από το Ν. 1337/83. 

7. Μέγιστο επιτρεπόμενο ύψος των κτιρίων: έντεκα (11) μέτρα. 

Άρθρο 7. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 13 Οκτωβρίου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 





λαθεα αι 














ΕΦΗΜΕΡΙΣ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΤΕΤΑΡΤΟ) 


11671 








































ΕΠΑ 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


11675 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










